প্রয়াত কিংবদন্তি ধ্রুপদী সঙ্গীতশিল্পী পণ্ডিত ছান্নুলাল মিশ্র

ওয়েব ডেস্ক : দশমীর দিন শোকের ছায়া সঙ্গীতজগতে। প্রয়াত (Death) কিংবদন্তি ধ্রুপদী সঙ্গীতশিল্পী পণ্ডিত ছান্নুলাল মিশ্র ( Pandit Chhannulal Mishra)। মৃত্যুকালে তাঁর বয়স হয়েছিল ৯১। সূত্রের খবর, দীর্ঘদিন ধরেই অসুস্থ ছিলেন তিনি। বার্ধক্যজনিত কারণে ভুগছিলেন প্রবীণ শিল্পী। তবে শেষ রক্ষা হল না। বৃহস্পতিবার ভোররাতে বারাণসিতে শেষ নিঃশ্বাস ত্যাগ করেন তিনি।

কিংবদন্তি ধ্রুপদী সঙ্গীতশিল্পী দীর্ঘদিন ধরে কিডনি জনিত সমস্যা থেকে সুগার, হাইপারটেনশন, অস্টিওআর্থারাইটিস-এর মতো একাধিক সমস্যায় ভুগছিলেন। অসুস্থতার কারণে সম্প্রতি হাসপাতালে ভর্তি হয়েছিলেন। তবে সুস্থ হয়ে হাসপাতাল থেকে বাড়িও ফিরেছিলেন তিনি। কিন্তু আজ ভোররাতে অন্য জগতের পথে পাড়ি দিলেন তিনি। সঙ্গীতশিল্পীর প্রয়াত হওয়ার খবর নিশ্চিত করেছেন তাঁর কন্যা নম্রতা মিশ্র।

আরও খবর : ‘রাজকন্যা’র জন্মদিন, স্ত্রীকে নিয়ে আদুরে পোস্ট শোভনের

উল্লেখ্য, ১৯৩৬ সালের ৩ অগাস্ট উত্তরপ্রদেশের হরুহরপুরে জন্মগ্রহণ করেছিলেন কিংবদন্তি শিল্পী পণ্ডিত ছান্নুলাল মিশ্র ( Pandit Chhannulal Mishra)। তাঁর বাবা হলে বদ্রীনাথ মিশ্র। তিনিও ছিলেন এক সঙ্গীতশিল্পী। বাবার কাছ থেকেই তিনি সঙ্গীতজগতে পা রেখেছিলেন। পরে তিনি ঠাকুর জয়দেব সিংয়ের কাছ থেকে সঙ্গীতের তালিম নিয়েছিলেন।

প্রবীণ সঙ্গীত শিল্পী ছিলেন খেয়াল, পূরব রাগ ঠুমরীতে পারদর্শী। হিন্দুস্তানি ক্লাসিক্যাল মিউজিকে ছিল অগাধ পাণ্ডিত্য। এর জন্য তিনি নাটক আকাদেমি পুরস্কার পেয়েছিলেন ২০০০ সালে। পদ্মভূষণে ভূষিত হয়েছিলেন ২০১০ সালে। ২০২০ সালে পদ্মভূষণে বিভূষণ সম্মানে সম্মানিত হয়েছিলেন। প্রবীণ সঙ্গীতশিল্পীর প্রয়াণে শোকের ছায়া নেমে এসেছে সঙ্গীতজগতে।